The Brotherhood (cinta de 1968)

:*Iste articlo ye sobrfe una cinta estausunidense de cine de drama policiaco de l'anyo 1968; ta atros usos, se veiga *'The Brotherhood** y **The Brotherhood (cinta)***.

***The Brotherhood*** (títol orichinal en [[Idioma anglés|anglés]], en [[Idioma aragonés|aragonés]] ***A chermandat***, estrenada en [[Aragón]] con o títol de ***Mafia**'') ye una [[cinta]] de [[cine estausunidense]] de [[cine de drama]] [[Cine policiaco|policiaco]] estrenada l'anyo [[1968]], dirichida por [[Martin Ritt]] seguntes un [[guión orichinal]] de [[Lewis John Carlino]], con una [[banda sonora orichinal]] de [[Lalo Schifrin]], una [[dirección de fotografía]] de [[Boris Kaufman]], una [[producción cinematografica]] de [[Kirk Douglas]] ta la [[productora ciematografica]] ''[[The Brotherhood Company]]'' y un [[elenco]] d'[[actor]]s d'o cual en fan parte, entre d'atros, [[Kirk Douglas]], [[Alex Cord]], [[Irene Papas]], [[Luther Adler]], [[Susan Strasberg]], [[Murray Hamilton]], [[Val Avery]] y [[Alan Hewitt]].

Un avión plega en l'[[aeropuerto de Palermo-Punta Raisi]] en [[Palermo]] ([[Sicilia]]) en [[Italia]], y un [[taxista]] de l'[[aeropuerto]] truca por [[telefono]] a ''Frank Ginetta'' ta advertir-le que transporta con él a un choven pasachero. ''Frank'' s'amaga con una [[pistola]] dica que descubrfe que qui acaba de plegar ye su [[chermano]] menor, ''Vinnie''. ''Frank'' leva a su chermano enta la suya casa, bien felix, encara que dimpués la suya muller li advierte de que "van a ninviar a bel un", sucherindo-le que luet estar ''Vinnie'' lo ninviau. Alavez ''Frank'' en "[[flashback]]" remera cuan viviba en [[Nueva York]] y ''Vinnie'' tornó de servir en l'exercito ta casar-se con ''Emma Bertolo'', filla d'o capo mafioso ''Dominick Bertolo'', estando ''Frank'' un atro capo. En as reunions de capos d'a [[Mafia]] ta tractar os suyos afers, ''Frank'' destaca por a suya visión tradicionalista, refusando ideyas nuevas, a la vegada que fa chusticia a la manera tradicional siciliana sin buscar l'aprobación d'stros capos. En tot ''Frank'' cotina con a tradición de su pai, un atro capo mafioso que morió [[Asasinato|asasinau]], pero ''Vinnie'' tien una visión muito mas mercantilista y amanada a la d'atros capos, apareixendo asinas bellas tensions entre toz dos chermanos. Bel día ''Frank'' conoix, a traviés de mafiosos retiraus, que qui ordenó l'asasinato de su pai estió ''Dom Bartolo'', lo suegro de ''Vinnie'', y ''Frank'' ha de continar con a tradición siciliana  vengar a muerte de su pai, asinas que secuestra a ''Don Bartolo'', qui muere por un [[infarto de miocardio]] en parar cuenta de que lo van a asasinar. Tanimientres, ''Frank'' se veye obligau a marchar a amagar-se en Sicilia, sabendo que los capos han ordenau a suya muerte. Por ixo cuan plega ''Vinnie'' tamién comprende que l'han obligau a estar él l'asasino de su chirmano.

A cinta s'ambienta en a suya epoca actual ([[1968]]) en [[Nueva York]] en [[Estaus Unius]] y en [[Palermo]] y atros puestos de [[Sicilia]] en [[Italia]], y las suyas escenas se filmoron en [[Nueva York]] ([[Nueva York (estau)|Nueva York]]) en [[Estaus Unius]] y en [[Gudranu]] y [[Palermo]] ([[Ciudat metropolitana de Palermo]], [[Sicilia]]) en [[Italia]], amás d'en os ''[[Filmways Studios]]'', tamién en Nueva York.

Ye una cinta que ha recibiu bella nominación a bel [[Lista de premios cinematograficos|premio]] cinematografico, encara que no a garra premio d'os mas conoixius u destacaus.

== Elenco ==


== Se veiga tamién ==
* [[Cine en 1968]].
* [[Cintas de 1968]].

== Referencias ==


== Vinclos externos ==
*  [https://www.imdb.com/title/tt0062760/ ''The Brotherhood''] en [[Internet Movie Database]].
*  [https://www.rottentomatoes.com/m/1003136-brotherhood ''The Brotherhood''] en [[Rotten Tomatoes]].
*  [https://www.tcm.com/tcmdb/title/69793/enwp ''The Brotherhood''] en [[TCM Movie]].
*  [https://catalog.afi.com/Catalog/moviedetails/21615 ''The Brotherhood''] en l**American Film Institute Catalog* de l*'American Film Institute''.